23.9.2022
EL
Επίσημη Εφημερίδα της Ευρωπαϊκής Ένωσης
C 364/3
Νέες εθνικές όψεις των κερμάτων ευρώ που προορίζονται για κυκλοφορία (2022/C 364/03)
Τα κέρματα ευρώ που προορίζονται για κυκλοφορία έχουν την ιδιότητα νομίμου χρήματος σε ολόκληρη τη ζώνη του ευρώ.
Η Επιτροπή, με σκοπό να πληροφορήσει όσους χειρίζονται κέρματα στο πλαίσιο της εργασίας τους, καθώς και το ευρύτερο κοινό, δημοσιεύει όλα τα νέα σχέδια (1) κερμάτων ευρώ.
Στις 12 Ιουλίου 2022 το Συμβούλιο της Ευρωπαϊκής Ένωσης αποφάσισε ότι η Δημοκρατία της Κροατίας πληροί τις αναγκαίες προϋποθέσεις για την υιοθέτηση του ευρώ την 1η Ιανουαρίου 2023 (2).
Ως εκ τούτου, από την 1η Ιανουαρίου 2023 η Δημοκρατία της Κροατίας θα εκδίδει κέρματα ευρώ, με την επιφύλαξη της έγκρισης από την ΕΚΤ του όγκου της έκδοσης (πρβλ.
άρθρο 128 παράγραφος 2 της Συνθήκης για τη λειτουργία της Ευρωπαϊκής Ένωσης).
1 λεπτό του ευρώ
2 λεπτό του ευρώ
5 λεπτό του ευρώ
10 λεπτό του ευρώ
20 λεπτό του ευρώ
50 λεπτό του ευρώ
1 ευρώ
2 ευρώ
Χώρα έκδοσης: Δημοκρατία της Κροατίας Ημερομηνία έκδοσης: 1η Ιανουαρίου 2023 Περιγραφή των σχεδίων 1, 2 και 5 λεπτά: Γλαγολιτικό αλφάβητο με το ερυθρόλευκο ταμπλό της Κροατίας εν είδει σκακιέρας στο φόντο Στο κεντρικό μέρος του κέρματος απεικονίζονται τα γράμματα «HR» γραμμένα με την γλαγολιτική γραφή σε συνδετική μορφή, ενώ το HR είναι ο επίσημος κωδικός ISO 3166-1 alpha-2 για την Κροατία.
Το γλαγολιτικό αλφάβητο είναι το παλαιότερο σλαβικό αλφάβητο και, παράλληλα με το κυριλλικό αλφάβητο, είναι ένα από τα δύο σλαβικά αλφάβητα.
Αν και έχει μοντελοποιηθεί μετά το ελληνικό αλφάβητο, το γλαγολιτικό αλφάβητο είναι ένα πρωτότυπο αλφάβητο, το οποίο πιθανώς δημιουργήθηκε από τον Κωνσταντίνο τον Φιλόσοφο (Άγιο Κύριλλο) με σκοπό την διάδοση του χριστιανισμού μεταξύ των σλαβικών λαών.
Οι Κροάτες άρχισαν να χρησιμοποιούν το γλαγολιτικό αλφάβητο το δεύτερο μισό του 9ου αιώνα και στα τέλη του 12ου αιώνα ήταν οι μόνοι άνθρωποι που χρησιμοποιούσαν και ανέπτυξαν περαιτέρω το αλφάβητο.
Μόλις 28 χρόνια μετά την εκτύπωση της Βίβλου του Γουτεμβέργιου, «MISAL po zakonu rimskoga dvora» (Missale Romanum Glagolitice) — το πρώτο βιβλίο που τυπώθηκε στην Κροατική παλαιά εκκλησιαστική σλαβική (σλαβονική) γλώσσα, γραμμένο στο κροατικό (γωνιακή γραφή) γλαγολιτικό αλφάβητο, τυπώθηκε το 1483 στην Κροατία.
Ήταν το πρώτο αρχέτυπο στην Ευρώπη που δεν τυπώθηκε στο λατινικό αλφάβητο και στη λατινική γλώσσα.
Το γλαγολιτικό αλφάβητο χρησιμοποιήθηκε στην Κροατία έως το πρώτο ήμισυ του 19ου αιώνα και κατέστη σημαντικό στοιχείο της κροατικής ταυτότητας.
Δεξιά και κάτω από το συνδετικό «HR» είναι το ταμπλό της Κροατίας, το τμήμα του θυρεού της Δημοκρατίας της Κροατίας.
Στο άνω κεντρικό μέρος αναγράφεται το έτος έκδοσης και στο κάτω κεντρικό μέρος αναγράφεται η χώρα έκδοσης.
Στον εξωτερικό δακτύλιο του κέρματος απεικονίζονται τα 12 άστρα της ευρωπαϊκής σημαίας.
(1) Βλ.
ΕΕ C 373 της 28.12.2001, σ.
1, ΕΕ C 254 της 20.10.2006, σ.
6 και ΕΕ C 248 της 23.10.2007, σ.
8, για τα άλλα κέρματα ευρώ.
(2) Απόφαση του Συμβουλίου, της 12ης Ιουλίου 2022, σχετικά με την υιοθέτηση του ευρώ από τη Κροατία την 1η Ιανουαρίου 2023 (ΕΕ L 187 της 14.7.2022, σ.
31).